
PANEVĖŽIO RAJONO SAVIVALDYBĖS TARYBA 

SPRENDIMAS
DĖL NUOSTOLIŲ, PATIRTŲ VYKDANT KELEIVINIO KELIŲ TRANSPORTO VIEŠŲJŲ PASLAUGŲ ĮSIPAREIGOJIMUS, KOMPENSACIJOS APSKAIČIAVIMO TVARKOS APRAŠO PATVIRTINIMO


2018 m. vasario 22 d. Nr. T-
Panevėžys  


	Vadovaudamasi Lietuvos Respublikos vietos savivaldos įstatymo 16 straipsnio 4 dalimi, Lietuvos Respublikos kelių transporto kodekso 4 straipsnio 3 dalimi, 16 straipsnio 2 dalimi,                            17¹ straipsnio 1 dalimi, Nuostolių, patirtų vykdant keleivinio kelių transporto viešųjų paslaugų įsipareigojimus, kompensacijos apskaičiavimo tvarkos aprašo, patvirtinto Lietuvos Respublikos susisiekimo ministro 2010 m. liepos 20 d. įsakymu Nr. 3-457 „Dėl Nuostolių, patirtų vykdant keleivinio kelių transporto viešųjų paslaugų įsipareigojimus, kompensacijos apskaičiavimo tvarkos aprašo patvirtinimo“, 4 punktu, Savivaldybės taryba  n u s p r e n d ž i a:
	Patvirtinti Nuostolių, patirtų vykdant keleivinio kelių transporto viešųjų paslaugų įsipareigojimus, kompensacijos apskaičiavimo tvarkos aprašą (pridedama).
            
	Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

PATVIRTINTA
									Panevėžio rajono savivaldybės
									tarybos 2018 m. vasario 22 d.
									sprendimu Nr. T-

NUOSTOLIŲ, PATIRTŲ VYKDANT KELEIVINIO KELIŲ TRANSPORTO VIEŠŲJŲ PASLAUGŲ ĮSIPAREIGOJIMUS, KOMPENSACIJOS APSKAIČIAVIMO TVARKOS APRAŠAS

I. BENDROSIOS NUOSTATOS

1. Nuostolių, patirtų vykdant keleivinio kelių transporto viešųjų paslaugų įsipareigojimus (toliau vadinama – vežėjų nuostoliai), kompensacijos apskaičiavimo tvarkos aprašas (toliau vadinama – tvarkos aprašas) nustato vežėjų nuostolių, patirtų vežant keleivius Panevėžio rajono savivaldybės vietinio (priemiestinio) reguliaraus susisiekimo autobusų maršrutais, kompensavimo, kompensacijų apskaičiavimo ir jų mokėjimo tvarką. 
2. Panevėžio rajono savivaldybės administracija priima sprendimus dėl būtinumo teikti visuomenei viešąsias keleivinio kelių transporto paslaugas – vežti keleivius vietinio reguliaraus susisiekimo autobusų maršrutais, maršrutų ar maršrutų tinklo savivaldybės administruojamoje teritorijoje organizavimo, atsižvelgdamos į savivaldybių finansines galimybes, parenka vežėjus ir sudaro viešųjų paslaugų teikimo sutartis su vežėjais. 
3. Panevėžio rajono savivaldybės administracija kiekvieną mėnesį kompensuoja vežėjams patirtus nuostolius, susidariusius teikiant viešąsias keleivinio kelių transporto paslaugas. Vežėjų patirti nuostoliai, susidarantys dėl Panevėžio rajono savivaldybės tarybos nustatytų keleivių vežimo reguliariais reisais vietinio susisiekimo maršrutais nepakankamo dydžio tarifų, kompensuojami iš Panevėžio rajono savivaldybės biudžete tam tikslui numatytų lėšų. Vežėjų patirti nuostoliai nekompensuojami iš valstybės biudžeto. Panevėžio rajono savivaldybės administracija išmoka kompensacijas vežėjams tiesiogiai Panevėžio rajone savivaldybės administracijos šiame tvarkos apraše nustatyta tvarka. 
4. Šiame tvarkos apraše vartojamos sąvokos suprantamos taip, kaip apibrėžta Lietuvos Respublikos transporto veiklos pagrindų įstatyme ir Lietuvos Respublikos kelių transporto kodekse.

II. VEŽĖJŲ NUOSTOLIŲ KOMPENSACIJŲ APSKAIČIAVIMO TVARKA

5. Vežėjo patirtų per mėnesį nuostolių kompensacijų dydžiai apskaičiuojami pagal formulę:
100 + r
K = [((R – Rn) × M + M0) × S] ×  __________    – (P + A), Eur,
                                                                                            100
kur:
K – vežėjo nuostolių kompensacijos dydis, Eur;
R – planuotas autobusų reisų skaičius reguliaraus susisiekimo maršrutu per mėnesį, autobusams važiuojant iš maršruto pradžios iki jo grįžimo į maršruto pradžią, vnt.;
Rn – nutrauktų (neįvykdytų) per mėnesį autobusų reisų skaičius, vnt.;
M – reguliaraus susisiekimo maršruto ilgis, autobusui važiuojant nuo maršruto pradžios iki jo grįžimo į maršruto pradžią, km;


M0 – nulinė rida per mėnesį, reikalinga reguliaraus susisiekimo maršrutui pradėti ir baigti, t. y. rida autobusui  važiuojant iš garažo (stovėjimo vietos) į maršruto pradžią prieš pradedant darbą 
maršrute, o darbą maršrute baigus – grįžtant iš maršruto galinio punkto į garažą (stovėjimo vietą), km;
S – autobuso faktinė 1 km ridos reguliaraus susisiekimo maršrutuose savikaina (vežėjo patirtos dėl keleivių vežimo maršrutuose išlaidos, padalytos iš šiuose maršrutuose atliktos ridos) Eur/km; savikaina nustatoma pagal vežėjo įmonės buhalterinės apskaitos duomenis, sudarytus pagal įmonės patvirtintą apskaitos politiką; (į savikainą turi būti įtrauktos išlaidos, patiriamos keleivių vežimams reguliaraus susisiekimo maršrutais atlikti, tarp jų – tiesiogiai susijusių su šiais vežimais netiesioginių išlaidų (sąnaudų) dalys ir bendrųjų bei administracinių ir finansinės veiklos sąnaudų dalys, tenkančios šiems vežimams); į formulę įtraukiama pagal vežėjo buhalterinės apskaitos duomenis apskaičiuota              1 km ridos savikaina, bet ne didesnė nei ta, kuri buvo nustatyta viešųjų paslaugų teikimo sutartyje (pakitus tam tikriems rinkos veiksniams, nustatyta savikaina indeksuojama sutartyje numatytomis sąlygomis);
r – sutartimi tarp kompetentingos įstaigos ir vežėjo nustatytas rentabilumas, įvertinant pagrįstą pelną;
P – už keleivių vežimą reguliaraus susisiekimo maršrutuose per mėnesį faktiškai iš keleivių surinktos pajamos, Eur;
A – priklausančios vežėjams kompensacijos (negautų pajamų atlyginimas) dėl keleiviams teikiamų važiavimo lengvatų, nustatytų Lietuvos Respublikos transporto lengvatų įstatymu, gaunamos iš savivaldybių biudžetų, Eur.
Jei vežėjas aptarnauja daugiau kaip vieną maršrutą, kompensacijos K formulės dalis ((R – Rn) × M + M0), išreiškianti vežėjo atliekamą ridą maršrutuose per mėnesį, turi susidėti iš tiek dedamųjų R, Rn, M ir M0, kiek maršrutų aptarnauja vežėjas, t. y.:

((R – Rn) × M + M0) = ((R1 – R1n) × M1 + M01) + ((R2 – R2n) × M2 + M02) +… ir t. t.

III. VEŽĖJŲ NUOSTOLIŲ KOMPENSAVIMO IŠ SAVIVALDYBĖS BIUDŽETO TVARKA

6. Vežėjų patirti nuostoliai kompensuojami iš Panevėžio rajono savivaldybės biudžeto pagal viešųjų paslaugų teikimo sutartis, sudarytas tarp vežėjų ir Panevėžio rajono savivaldybės administracijos. Pagal šias sutartis vežėjai, pasibaigus ataskaitiniam kalendoriniam mėnesiui, iki kito mėnesio 20 dienos pateikia Panevėžio rajono savivaldybės administracijai patirtų nuostolių, susidariusių dėl keleivinio kelių transporto viešųjų paslaugų reguliaraus susisiekimo maršrutuose teikimo, ataskaitas (priedas). Kartu su šiomis ataskaitomis vežėjai turi pateikti kompetentingoms įstaigoms įmonės vadovo ir vyriausiojo finansininko parašais patvirtintas pažymas apie šios tvarkos apraše II skyriuje pateiktos formulės sudedamųjų dalių (R, R(n), M, M(0), S, P, A, r) reikšmes, nurodydami, kaip kiekviena iš šių reikšmių buvo nustatyta arba apskaičiuota, ir sąskaitą faktūrą.
7. Panevėžio rajono savivaldybės administracija, siekdama įsitikinti gautose iš vežėjų ataskaitose nurodytų duomenų teisingumu, gali pareikalauti iš vežėjų ir kitų papildomų ataskaitų ar dokumentų, pvz., buhalterinių ataskaitų apie patirtas išlaidas vežant keleivius reguliaraus susisiekimo autobusais, ataskaitų apie planuotus reguliaraus susisiekimo autobusų reisus ir jų faktišką įvykdymą, maršrutų ridą, nulinę ridą, faktiškai iš keleivių surinktas pajamas ir kt., tiesiogiai ar netiesiogiai susijusių su nuostolių skaičiavimais, kurių pagrindu buvo sudaryta ataskaita, arba patikrinti reikalingus dokumentus vežėjų įmonėse. Panevėžio rajono savivaldybės administracija gali, bet ne ilgiau kaip iki 2 mėnesių, užlaikyti vežėjų patirtų nuostolių kompensavimą tam, kad patikrintų vežėjų pateiktas papildomas ataskaitas ar dokumentus arba patikrintų juos vežėjų įmonėse ir įsitikintų jų teisingumu.
8. Panevėžio rajono savivaldybės administracija, įvertinusi vežėjų ataskaitas ir kitus papildomus dokumentus, iki to paties mėnesio pabaigos kompensuoja vežėjų patirtus per praėjusį mėnesį nuostolius dėl keleivių vežimo vietinio (priemiestinio) reguliaraus susisiekimo autobusų maršrutais.
9. Panevėžio  savivaldybės administracija, pasibaigus kalendoriniams metams, gali pareikalauti iš vežėjo pateikti praėjusiais kalendoriniais metais patirtų nuostolių, vykdant keleivinio kelių transporto viešųjų paslaugų įsipareigojimus, ataskaitą. Jeigu metinė pajamų, kompensacijų už lengvatomis besinaudojančius keleivius ir vežėjo nuostolių kompensacijų suma yra didesnė už metinę paslaugos savikainą, nustatytą viešųjų paslaugų teikimo sutarties sudarymo metu (įvertinus rentabilumą), kompetentinga įstaiga turi teisę pareikalauti iš vežėjo išrašyti kreditinę sąskaitą, atitinkamai mažinant metinę vežėjo nuostolių kompensacijos sumą.
10. Panevėžio rajono savivaldybės administracija, siekdama sudaryti sąlygas laiku atnaujinti transporto priemones (autobusus), gali avansu sumokėti nuostolių kompensaciją vežėjui, su kuriuo sudaryta viešųjų paslaugų teikimo sutartis, už tam tikrą laikotarpį, bet ne ilgesnį nei sutarties galiojimo laikas. Avansu sumokėta kompensacija, atsižvelgiant į vežėjo teikiamas ataskaitas, išskaičiuojama iš kas mėnesį mokamų nuostolių kompensacijų sumos proporcingai nustatytam laikotarpiui.

IV. ATSAKOMYBĖ IR SANKCIJOS

11. Už ataskaitų apie patirtus nuostolius dėl keleivių vežimo reguliaraus susisiekimo autobusų maršrutais pateikimą laiku ir nustatytąja tvarka, jose esančių duomenų teisingumą atsako vežėjai, surašę ir patvirtinę šias ataskaitas.
12. Panevėžio rajono savivaldybės administracija, nustačiusi, kad vežėjai sąmoningai pažeidžia įstatymų ar kitų teisės aktų, reglamentuojančių vežėjų veiklos apskaitą ir ataskaitų rengimą, reikalavimus arba su jomis sudarytas sutartis, taip pat klastoja arba iškraipo ataskaitas, nekompensuoja šių vežėjų per ataskaitinį mėnesį, kurį buvo padarytas pažeidimas, patirtų nuostolių arba taiko kitas sutartyje su vežėju numatytas sankcijas, arba gali pagal savo kompetenciją teisės aktų nustatyta tvarka sustabdyti ar panaikinti šiems vežėjams išduotas veiklos licencijas ar leidimus vežti keleivius reguliaraus susisiekimo keleiviniu kelių transportu.
13. Panevėžio rajono savivaldybės administracija, nustačiusi, kad vežėjai padarė šio tvarkos aprašo 12 punkte minimus pažeidimus, bet jiems už ataskaitinį mėnesį, kurį buvo padarytas pažeidimas (-ai), jau buvo išmokėta patirtų nuostolių dėl keleivių vežimo reguliaraus susisiekimo autobusų maršrutais kompensacija, šios išmokėtos kompensacijos sumą išskaičiuoja iš numatomos už kitą ataskaitinį mėnesį (kitus ataskaitinius mėnesius) išmokėti kompensacijos bei gali pagal savo kompetenciją teisės aktų nustatyta tvarka sustabdyti ar panaikinti šiems vežėjams išduotas veiklos licencijas ar leidimus vežti keleivius reguliaraus susisiekimo keleiviniu kelių transportu.

V. BAIGIAMOSIOS NUOSTATOS

14. Vadovaujantis šiuo tvarkos aprašu negali būti kompensuojami vežėjų patirti nuostoliai dėl kitokių paslaugų teikimo ar kitokios veiklos vykdymo, nenurodytų šio tvarkos aprašo 3 punkte. Vežėjų išlaidos dėl šio tvarkos aprašo 3 punkte nurodytų paslaugų teikimo turi būti apskaitomos atskirai.
15. Ginčai dėl vežėjų patirtų nuostolių dėl keleivių vežimo reguliaraus susisiekimo autobusų  maršrutais kompensavimo sprendžiami įstatymų nustatyta tvarka.
	________________________________________________

Nuostolių, patirtų vykdant keleivinio kelių transporto viešųjų paslaugų įsipareigojimus, kompensacijos apskaičiavimo tvarkos aprašo 
priedas

(Ataskaitos formos pavyzdys)
_____________________________________________
(įmonės pavadinimas)
_____________________________________________
(kodas, adresas)

Panevėžio rajono savivaldybės administracijai


KELEIVIŲ VEŽIMO VIETINIO (PRIEMIESTINIO) REGULIARAUS
SUSISIEKIMO AUTOBUSŲ MARŠRUTAIS NUOSTOLIŲ  20__ M. 
______________ MĖN.
ATASKAITA

20................... Nr. …….
(parengimo vieta)

	Keleivių vežimo vietinio (priemiestinio) reguliaraus susisiekimo autobusais rida, įskaitant nulinę ridą, km ((R – Rn)  M +M0),
kur: 
R – planuotas reisų skaičius, vnt.
Rn – nutrauktų reisų skaičius, vnt.
M – maršruto ilgis, km
Mo – nulinė rida, km
	

	Keleivių vežimo vietinio (priemiestinio) reguliaraus susisiekimo autobusais savikaina, Eur/km (S)
	

	[bookmark: _GoBack]Išlaidos, patirtos vežant keleivius vietinio (priemiestinio) reguliaraus susisiekimo autobusais, Eur (R – Rn)  M +M0))
	

	Pajamos, gautos iš keleivių, vežant vietinio (priemiestinio) reguliaraus susisiekimo autobusais, Eur (P)
	

	Negautų dėl keleivių važiavimo vietinio (priemiestinio) reguliaraus susisiekimo autobusais lengvatų, nustatytų Lietuvos Respublikos transporto lengvatų įstatymu, pajamų atlyginimas, gaunamas iš savivaldybės biudžeto, Eur (A)
	

	Sutartimi tarp vežėjo ir savivaldybės nustatytas rentabilumas, proc. (r)
	

	Nuostolių dėl keleivių vežimo vietinio (priemiestinio) reguliaraus susisiekimo autobusų maršrutais kompensavimo dydis, Eur (K)
	

	Patikslinta kompensacijų suma už praeitą ataskaitinį laikotarpį (su „-“, jei kompensacija buvo permokėta; su „+“, jei ji buvo išmokėta ne visa)
	



Įmonės vadovas		(parašas)			(vardas, pavardė)
(A.V.)

Įmonės vyriausiasis finansininkas   	(parašas)	             (vardas, pavardė)




PANEVĖŽIO RAJONO SAVIVALDYBĖS ADMINISTRACIJOS
EKONOMIKOS IR TURTO VALDYMO SKYRIUS


Panevėžio rajono savivaldybės tarybai


AIŠKINAMASIS RAŠTAS DĖL SPRENDIMO „DĖL NUOSTOLIŲ, PATIRTŲ VYKDANT KELEIVINIO KELIŲ TRANSPORTO VIEŠŲJŲ PASLAUGŲ ĮSIPAREIGOJIMUS, KOMPENSACIJOS APSKAIČIAVIMO TVARKOS APRAŠO PATVIRTINIMO“ PROJEKTO

2018 m. vasario 9 d.
Panevėžys

	Projekto rengimą paskatinusios priežastys. 
Nuostolių, patirtų vykdant keleivinio kelių transporto viešųjų paslaugų įsipareigojimus, kompensacijos apskaičiavimo tvarkos aprašas nustato vežėjų nuostolių, patirtų vežant keleivius vietinio (priemiestinio) reguliaraus susisiekimo autobusų maršrutais, kompensavimo, kompensacijų apskaičiavimo ir jų mokėjimo tvarką. Įvertinant tai, kad pagal Lietuvos Respublikos kelių transporto kodekso 16 straipsnio 2 dalį keleivių vežimo reguliariais reisais vietinio susisiekimo maršrutais konkrečius tarifų dydžius nustato savivaldybių tarybos ir kad vežant keleivius reguliaraus vietinio susisiekimo maršrutais nustatyti vežimo tarifai turi tiesioginę įtaką vežėjų nuostoliams susidaryti, šis tvarkos aprašas bus taikomas vežėjų nuostoliams kompensuoti.
	Projekto rengimo esmė ir tikslai
Vežėjų patirti nuostoliai, susidarantys teikiant viešąsias keleivinio kelių transporto paslaugas, kompensuojami iš savivaldybės biudžeto savivaldybės nustatyta tvarka.
	Kokių pozityvių rezultatų laukiama.
	Įgyvendinamos teisės aktų nuostatos.
	Galimos neigiamos pasekmės priėmus projektą, kokių priemonių reikėtų imtis, kad tokių pasekmių būtų išvengta.
	Neigiamų pasekmių nenumatoma.
	Kokius galiojančius teisės aktus būtina pakeisti ar panaikinti, priėmus teikiamą projektą. 
	Nereikia.
	Reikiami paskaičiavimai, išlaidų sąmatos bei finansavimo šaltiniai, reikalingi sprendimui įgyvendinti.
	Sprendimo įgyvendinimui reikalingos savivaldybės lėšos.


Vyr. specialistė								Neringa Kraujalienė

